**PREDSTAVNICE FEDERALNOG MINISTARSTVA OKOLIŠA I TURIZMA UZELE UČEŠĆE NA FORUMU „A WORLD FOR TRAVEL“, NIMES, FRANCUSKA**

U Nimesu, Francuska, u periodu od 25.-29.10.2022. godine je održan forum ***A World for travel,***  a predstavnice Federalnog ministarstva okoliša i turizma su na istom uzele učešće u organizaciji projekta USAID održivog turizma u BiH.

U okviru Foruma A World for Travel, predstavnici Vijeća za globalna putovanja i otpornost turizma, Intrepid Travel-a, The Travel Corporation-a i USAID-ovog projekta Razvoj održivog turizma u Bosni i Hercegovini (Turizam) potpisali su sporazume kako bi podržali održivi razvoj Bosne i Hercegovine. Međunarodne mreže ovih partnera zajedno će raditi na pretvaranju vrhunskog turističkog potencijala Bosne i Hercegovine u svjetski prepoznati primjer održivog razvoja turizma. Sporazumi predviđaju zajednički rad partnera na nizu strateških ciljeva, među kojima je poboljšanje globalne percepcije Bosne i Hercegovine kao turističke destinacije, senzibiliziranje pružatelja turističkih usluga o važnosti održivog turizma i koristi koju donosi širem vrijednosnom lancu oblasti turizma i predstavljanje najboljih praksi iz oblasti održivog turizma kako bi se poboljšalo pozicioniranje i privlačnost iskustava koje destinacija nudi među vodećim međunarodnim turoperatorima.

Tom prilikom, predstavljena je BiH kao najuzbudljivija destinacija svijeta.

Održani su sastanci sa predstavnicima ministarstava Moldavije, Jamajke te Egipta. Mediji sa Kipra, Hrvatske i Francuske su prenijeli vijest o pozitivnim pomacima turizma i ugostiteljstva u BiH. Paneli na forumu su bili posvećeni temama kao što su: saradnja između privatnog i javnog sektora i partnerstva u pogledu održivosti turizma, najnovijim trendovima u turizmu, certifikacija za turističku industriju, odnos poljoprivrede i prehrambene industrije u oblasti održivog turizma i druge aktuelne teme. .